Motor ploeg in betogers in, dood studenteleier – praag.co.za
Die jeugvleuel van die regerende party het gereageer ná die dood van die Tshwane Universiteit van Tegnologie se studenteleier, Lesego Benjamin Phehla. Die student is dood toe 'n motor ingeploeg het tussen betogers wat tussen die twee kampusse Donderdag beweeg het.
'n Aantal studente, insluitend Phehla, het beserings opgedoen en is na Dr George Mukhari-hospitaal geneem, waar Phehla dood is aan sy beserings.
'n Bestuurder het beheer oor sy motor verloor en tussen die betogers ingejaag.
'n Woordvoerder, Mlondi Mkhize, het gesê dat die jeugliga 'n beroep op die polisie gedoen het om 'n deeglike ondersoek na die voorval te loods.
Blade Nzimande, minister van Hoër Onderwys en Opleiding, het vroeër ook sy meegevoel uitgespreek en 'n beroep op kalmte gedoen en selfbeheersing van die polisie en betogers na 'n paar betogers beseer is toe die polisie rubberkoeëls geskiet het by die Universiteit van die Witwatersrand.
Skrywer praagGepubliseer op 24 Oktober 2016 Kategorieë Suider-AfrikaSleutelwoord betogers, motor ploeg in skare, oproer, Pretoria, studenteleier, Tshwane Universiteit van Tegnologie